
REFERAT
Privind acordarea facilităţilor pentru unele categorii de cetăţeni la transportul urban de călători în municipiul Timişoara în anul 2006

Având în vedere practica anilor precedenţi şi deconturile transmise de către R.A. Transport Timişoara privind reducerile şi gratuităţile acordate în anul 2005 la transportul în comun, se prevăd pentru anul 2006, următoarele facilităţi la transportul în comun:

- pensionarii din Municipiul Timişoara cu un pensia lunară de până la 300 lei, inclusiv, vor circula gratuit pe baza buletinului de identitate sau a cărţii de identitate;

- persoanele peste 70 de ani cu domiciliul în Timişoara vor circula gratuit pe baza buletinului de identitate sau a cărţii de identitate;

- gratuitate pe mijloacele de transport în comun pe raza Municipiului Timişoara pentru beneficiarii Legii 42/1990, Legii 44/1994, Legii 309/2002. De prevederile prezentului articol beneficiază şi persoanele care sunt în evidenţa Primăriei Municipiului Timişoara ca beneficiari ai Legii 416/2001 primind venitul minim garantat, fără diminuarea ajutorului social cuvenit familiei. Aceştia vor circula pe baza legitimaţiei emise de RATT în baza tabelelor semnate şi ştampilate de asociaţie şi vizate de Primăria Municipiului Timişoara. Datele se vor transmite şi în format electronic. Ridicarea legitimaţiilor în vederea distribuirii se va face pe baza de delegaţie semnată şi ştampilată de asociaţie.

Persoanele îndreptăţite care nu fac parte din nici o asociaţie vor prezenta la R.A. Transport Timişoara în original şi copie buletinul de identitate ( cartea de identitate ) şi actul doveditor al calităţii de beneficiar al Legii în baza cărora vor beneficia de legitimaţie de transport gratuit.

Beneficiarii Legii 416/2001 pot solicita la Serviciul de Asistenţă din cadrul Primăriei Municipiului Timişoara o adeverinţă în baza căreia R.A.Transport Timişoara va elibera legitimaţia de călătorie valabilă până la finele anului în care a fost eliberată adeverinţa.

- pensionarii cu domiciliul în Municipiul Timişoara cu pensie între 300 lei, exclusiv – 400 lei, inclusiv, beneficiază de reducere 50% din costul abonamentelor pe bază de legitimaţii de călătorie eliberate de RATT pe baza buletinul de identitate sau cartea de identitate şi cuponului de pensie;

- reducere 50% a costului abonamentelor pentru fiecare donare efectivă pe o perioadă de 2 luni, donatorilor onorifici de sânge şi plasmă. Aceştia vor circula pe baza legitimaţiilor de călătorie eliberate de RATT în baza adeverinţelor emise de Centrul de Transfuzii;

- reducere 20% a costului abonamentelor, pe 1 sau 2 linii cetăţenilor din Municipiul Timişoara, precum şi studenţilor care frecventează instituţiile de învăţământ din Municipiul Timişoara. Reducerile se acordă pe baza buletinului de identitate sau cărţii de identitate respectiv a carnetului de student vizat la zi. Eliberările se fac la chioşcurile RATT iar evidenţa se păstrează în format electronic;

- reducere 50% a costului abonamentelor la transportul în comun, elevilor care frecventează instituţiile de învăţământ din Municipiul Timişoara. Reducerile se acordă pe baza carnetului de elev vizat la zi. Eliberările se fac la chioşcurile R.A.Transport Timişoara iar datele beneficiarilor se înregistrează şi păstra în format electronic;

- elevii până la nivelul clasei a-IV-a, inclusiv, care frecventează instituţiile de învăţământ din Municipiul Timişoara vor circula gratuit pe mijloacele de transport în comun în baza pe baza carnetului de elev vizat la zi, pe perioada anului şcolar, exceptând vacanţele şi zilele de sâmbătă şi duminică;

- gratuitate pe mijloacele de transport în comun pentru angajaţii Casei Faenza pe baza legitimaţiei de serviciu;

- gratuitate pe mijloacele de transport în comun pentru angajaţii serviciului SALVO pe baza legitimaţiei de serviciu; 

- gratuitate pe mijloacele de transport în comun pentru 10 activişti sociali care deservesc Uniunea Pensionarilor din România, filiala Timiş, Consiliul Persoanelor Vârstnice, filiala Timişoara şi Casa de Ajutor Reciproc a Pensionarilor. Uniunea pensionarilor din România, filiala Timiş, Consiliul Persoanelor Vârstnice, filiala Timişoara şi Casa de Ajutor Reciproc a Pensionarilor are obligaţia de a transmite R.A. Transport Timişoara lista nominală cu cele 10 persoane. Instituţia va transmite tabelele şi ridicarea legitimaţiile similar asociaţiilor menţionate la litera c). 

- gratuitate pe mijloacele de transport în comun pentru angajaţii Serviciului de Ajutor Maltez din România, filiala Timişoara, care asigură asistenţa la domiciliul persoanelor vârstnice. Instituţia va transmite tabelele şi ridicarea legitimaţiile similar asociaţiilor menţionate la litera c). 

- Primarul Municipiului Timişoara dispune prin dispoziţie, pe baza unei anchete sociale, acordarea de abonamente gratuite pe mijloacele de transport în comun  pentru persoanele care reprezintă cazuri sociale deosebite şi pentru elevii, studenţii şi sportivii cu merite deosebite, până la valoarea de 100.000 lei / an. Instituţia va transmite tabelele şi ridicarea legitimaţiile similar asociaţiilor menţionate la litera c). 

Propunem aprobarea Protocolului de acordare a facilităţilor unor categorii de cetăţeni ai municipiului Timişoara, protocol încheiat între Primăria Municipiului Timişoara şi R.A. Transport Timişoara, prezentat în anexă.

